

LAPORAN PROGRAM

MAJLIS ANUGERAH PENCAPAIAN CEMERLANG

SEMESTER 1 2015/2016

Program ASASIpintar

**TARIKH**

4 Disember 2015

**TEMPAT**

Auditorium Kompleks Pusat PERMATApintar™ Negara

Laporan Program Majlis Anugerah Pencapaian Cemerlang Semester 1 2015/2016

**1.0 MAKLUMAT PROGRAM**

**Nama Program:**

Majlis Anugerah Pencapaian Cemerlang Semester 1 2015/2016

**Tarikh Program:**

4 Disember 2015 (Jumaat)

**Tempat Program:**

Pusat PERMATApintar Negara, Universiti Kebangsaan Malaysia, Bangi

**Penglibatan**

Semua pelajar Program ASASIpintar, UKM

Staf pentadbiran Program ASASIpintar, UKM

Pensyarah sepenuh masa Program ASASIpintar, UKM

1. **OBJEKTIF PROGRAM**
   1. Memperkenalkan pensyarah baru sepenuh masa kepada pelajar ASASIpintar
   2. Meraikan pelajar yang mendapat keputusan cemerlang pada peperiksaan semester 1
   3. Membangkitkan motivasi pelajar ASASIpintar untuk mencapai kecemerlangan pada semester 2
   4. Merapatkan hubungan antara pelajar dengan pensyarah program ASASIpintar

**3.0 TENTATIF PROGRAM**

|  |  |
| --- | --- |
| **Masa** | **Aktiviti** |
| 2.00 petang | Persiapan tempat |
| 2.30 petang | Pelajar dan pensyarah tiba di auditorium |
| 3.00 petang | Ucapan alu-aluan pengacara majlis, bacaan doa, ucapan pembukaan |
| 3.15 petang | Penyerahan sijil bagi penerima Anugerah Pencapaian Cemerlang Semester 1 |
| 4.00 petang | Sesi bergambar |
| 4.10 petang | Bersurai |

**Ahli Jawatankuasa Pelaksana Program**

Penasihat Program: Cik Ong Sy Ing

Ketua Pelaksana Program: Mohamad Aiman bin Nordin

Fatihah binti Nursyamsi

Pelaksana Program: Mohamad Danial bin Mohamad Firdaus

Noor Idaya binti Salim

Aiman Syakirin bin Zaidun

Nur Iylia binti Indrawanto

AJK Multimedia dan Teknikal: Muhammad Najib bin Suib

Nur Emynatasha binti Omar

Ahmad Hathim bin Ahmad Azman

AJK Sijil dan Cenderahati : Fatin Raihanah binti Mohd Ishar

Aina Fatini binti Ahmad Fisal

Nor’ain binti Zulhisham

Tengku Hasya Fathiah binti Tengku Mat Radzuan

AJK Tugas-tugas Khas: Dalila Najia binti Suhaimi

Lee Yee Seng

Pada hari Jumaat bersamaan 4 Disember 2015 yang lepas, sebuah majlis anugerah pencapaian kecemerlangan akademik telah diadakan untuk meraikan kecemerlangan pelajar ASASIpintar pada semester akademik pertama. Majlis tersebut juga diadakan untuk memperkenalkan pensyarah baru sepenuh masa kepada pelajar ASASIpintar. Pensyarah sepenuh masa program ASASIpintar dan pelajar telah dijemput untuk memeriahkan majlis tersebut.

Pada jam 3 petang, majlis telah dimulakan dengan bacaan doa oleh saudara Abdul Arif bin Awang. Seterusnya, ucapan pembukaan majlis telah disempurnakan oleh Ketua Unit Program ASASIpintar, Dr. Azizah binti Mohd Zahidi. Dr. Azizah juga telah mempersilakan pensyarah baru program ASASIpintar untuk memperkenalkan diri kepada semua pelajar.

Majlis penganugerahan dimulakan dengan Anugerah Pencapaian Terbaik iaitu bagi pelajar yang yang mendapat keputusan terbaik bagi setiap kursus ditawarkan dalam program ASASIpintar. Anugerah bagi 11 kursus ini telah dianugerahkan kepada 17 orang pelajar. Majlis diteruskan dengan Anugerah Pengarah iaitu bagi pelajar yang telah berjaya mendapat PNG 3.67 dan ke atas. Seramai 98 orang pelajar telah menerima anugerah ini. 14 orang daripada mereka pula dengan cemerlangnya telah memperoleh PNG 4.00 (4 *flat*) dan telah mendapat Anugerah Khas Pengarah.

Sebelum majlis bersurai, para pelajar dan pensyarah bergambar bersama tanda kenang-kenangan. Setelah itu, pelajar yang memperoleh anugerah juga bergambar bersama-sama dengan pensyarah. Diharapkan dengan berlangsungnya majlis ini, para pelajar ASASIpintar dapat meningkatkan kecemerlangan akademik pada semester 2 ini.

Disediakan oleh,

........................................................

FATIHAH BINTI NURSYAMSI

Biro Pembangunan Pelajar,

Majlis Perwakilan Pelajar dan Tertinggi Kolej (MPPTK) 2015/2016,

Program ASASIpintar, UKM

Disahkan oleh,

...................................................

CIK ONG SY ING

Ketua Bahagian Hal Ehwal Akademik,

Program ASASIpintar, UKM

**LAMPIRAN**



Pelajar ASASIpintar yang hadir



Antara staf pentadbiran dan pensyarah ASASIpintar



Saudara Muhammad Danial yang memperoleh Anugerah Pengarah



Saudara Chew Jie Heng yang memperoleh Anugerah Khas Pengarah



Para pelajar yang mendapat anugerah bergambar bersama pensyarah di atas pentas